S-543/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu/héraðssaksóknara, dagsettri 16. ágúst 2016, á hendur :

„D-kk-þgf Þ-kk-þgf B-kk-þgf, kt. 000000-0000,

[...], Reykjavík,

fyrir fíkniefnalagabrot með því að hafa föstudaginn 15. apríl 2016 á heimili sínu að [...] í Reykjavík, haft í vörslum sínum í sölu- og dreifingarskyni 0,09 g af amfetamíni, 25,23 g af kannabisstönglum og 0,43 g af tóbaksblönduðu kannabisefni sem lögregla fann við húsleit.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á haldlögðum fíkniefnum, 0,09 g af amfetamíni, 25,23 g af kannabisstönglum og 0,43 g af tóbaksblönduðu kannabisefni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á haldlögðum farsíma, tveimur vogum, bók með upplýsingum um sölu fíkniefna og fíkniefnaáhöldum, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu. Ákærði játaði brot sín skýlaust fyrir dóminum eftir að ákæruvaldið féll frá hluta ákærunnar. Sannað er með játningu ákærða og öðrum gögnum málsins að ákærði er sekur um að hafa haft í vörslum sínum nánar tilgreint magn af kannabisstönglum og tóbaksblönduðu kannabisefni í sölu- og dreifingarskyni. Brot ákærða eru rétt heimfærð til refsiákvæða í ákæru.

Ákærði sem er fæddur árið [...], gekkst undir lögreglustjórasátt á árinu 2014 fyrir brot á lögum um ávana- og fíkniefni. Hann hefur nú, eins og áður greinir, verið sakfelldur fyrir að hafa haft í vörslum sínum fíkniefni ætluð til sölu- og dreifingar. Með hliðsjón af ofangreindu þykir hæfileg refsing 30 daga fangelsi en fresta skal fullnustu refsingarinnar og hún niður falla að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1995. Við ákvörðun um skilorðsbindingu er litið til ungs aldurs ákærða er hann framdi brot sitt.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 skal ákærði sæta upptöku á þeim fíkniefnum svo sem krafist er í ákæru og nánar eru tilgreind í dómsorði. Þá er gerður upptækur haldlagður farsími, tvær vogir, bók með upplýsingum um sölu fíkniefna og fíkniefnaáhöld með vísan til 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Engan sakarkostnað leiddi af máli þessu.

D ó m s o r ð :

Ákærði, D-kk-nf Þ-kk-nf B-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 0,09 g af amfetamíni, 25,23 g af kannabisstönglum og 0,43 g af tóbaksblönduðu kannabisefni. Þá sæti ákærði upptöku á haldlögðum farsíma, tveimur vogum, bók með upplýsingum um sölu fíkniefna og fíkniefnaáhöldum.

S-kvk-nf H-kvk-nf (sign.)